**DĖL ILGALAIKIO IR TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, atsižvelgdama į Nacionalinės švietimo agentūros 2021 m. liepos 28 d. raštą Nr. SD-2438(1.6E) „Dėl ilgalaikio ir trumpalaikio turto perdavimo patikėjimo teise valdyti“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį turtą pagal sąrašą (1 priedas).
2. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį turtą pagal sąrašą (2 priedas).
3. Perduoti sprendimo 1 ir 2 punktuose nurodytą turtą, jį perėmus savivaldybės nuosavybėn, mokykloms valdyti, naudoti ir disponuoti juo patikėjimo teise pagal sąrašą (1 ir 2 priedai).
4. Savivaldybės nuosavybėn perduotas turtas bus panaudojamas bendrojo ugdymo mokyklų specialiųjų ugdymosi poreikių turinčių mokinių ugdymui organizuoti, specialiajai ir specialiajai pedagoginei pagalbai teikti.
5. Įgalioti Rokiškio rajono savivaldybės administracijos direktorių savivaldybės vardu pasirašyti sprendimo 1, 2 ir 3 punktuose nurodyto turto perdavimo-priėmimo aktus.
6. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ILGALAIKIO IR TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2021 m. rugpjūčio 2 d.

Rokiškis

**Sprendimo projekto tikslai ir uždaviniai.**

Perimti Rokiškio rajono savivaldybės nuosavybė savarankiškoms funkcijoms ilgalaikį ir trumpalaikį turtą ir jį perėmus perduoti valdyti, naudoti ir disponuoti juo patikėjimo teise mokykloms.

**Teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 5 ir 6 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas ir 20 straipsnio 1 dalies 4 punktas.

**Sprendimo projekto esmė.**

Vadovaujantis Lietuvos Respublikos valstybės ir savivaldybių turto valdymo naudojimo ir disponavimo juo įstatymo (toliau – Įstatymas) 6 straipsnio 2 dalimi, savivaldybė turtą gali įsigyti, savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus Įstatymo 20 straipsnio 1 dalies 4 punkte nustatytais atvejais.

Atsižvelgdami į Nacionalinės švietimo agentūros 2021 m. liepos 28 d. raštą Nr. SD-2438(1.6E) „Dėl ilgalaikio ir trumpalaikio turto perdavimo patikėjimo teise valdyti“, kuriame siūloma perimti valstybės turtą savivaldybės savarankiškosioms funkcijoms: bendrojo ugdymo mokyklų specialiųjų ugdymosi poreikių turinčių mokinių ugdymui organizuoti, specialiajai ir specialiajai pedagoginei pagalbai teikti, siūlome sutikti perimti valstybės turtą savivaldybės nuosavybėn.

Taip pat siūlome nurodyti, kad perimamas turtas butų perduodamas mokykloms valdyti, naudoti ir disponuoti juo patikėjimo teise.

**Laukiami rezultatai.**

Užtikrinamos geresnės sąlygos mokyklų vaikams su specialiaisiais poreikiais.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |